CIVILDIENESTA TIESAS SPRIEDUMS (otrā palāta)
2007. gada 1. martā
Lieta F‑84/05
Wineke      Neirinck
pret
Eiropas Kopienu Komisiju
Ierēdņi – Pagaidu darbinieks – Pieņemamība – Lūgums Civildienesta noteikumu 90. panta 1. punkta nozīmē – Tiesiskās paļāvības aizsardzības princips – Iespējams apsolījums pieņemt darbā
Priekšmets Prasība, kas celta saskaņā ar EKL 236. pantu un EAEKL 152. pantu, ar ko Neirinck lūdz atcelt netieši izteikto lēmumu noraidīt viņas prasību par zaudējumu atlīdzību un tiktāl, ciktāl nepieciešams, atcelt
tiešo lēmumu, ar kuru noraidīta viņas sūdzība, kā arī atlīdzināt zaudējumus par materiālo un morālo kaitējumu, ko viņa, iespējams,
ir cietusi, Komisijai pārkāpjot iespējamo apsolījumu viņu pieņemt darbā Izmeklēšanas un disciplinārlietu birojā
Nolēmums Prasību noraidīt. Katrs lietas dalībnieks sedz savus tiesāšanās izdevumus pats.
Kopsavilkums
Ierēdņi – Principi – Tiesiskās paļāvības aizsardzība
Tas, ka kāda dienesta atbildīgais ir sazinājies ar kandidātu uz pagaidu darbinieka amatu, lai izpētītu iespēju iesaistīt viņu
savā komandā, un darījis viņam zināmu savu vēlmi viņu iesaistīt, nerada kandidātam tiesisku paļāvību attiecībā uz viņa pieņemšanu
darbā, ja neviens administrācijas izdots dokuments nesniedz patiesu apsolījumu pieņemt darbā, bet, gluži pretēji, citi ierēdņi,
kuri ir kompetenti jautājumos par pieņemšanu darbā, ir informējuši ieinteresēto personu par šaubām saistībā ar šādu iespēju.
(skat. 81.–85. punktu)